
Për kalimin në fond banesash të ish-objekteve të dala nga ristrukturimi i Ministrisë së Brendshme “Ish-Posta e Policisë, Leskovik”, “Ish-depo e pikës autonome, Vlorë”, “Stallë e ish-ekonomisë ndihmëse, Orikum”, “Ish-reparti i objekteve, Korçë” dhe “Ish-lavanteri, Vaqarr, Tiranë”, me qëllim privatizimin në emër të banorëve, nga Enti Kombëtar i Banesave

Në mbështetje të nenit 100 të Kushtetutës, të neneve 8, 10, 11 e 13 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, të ligjit nr. 9321, datë 25.11.2004 “Për privatizimin e banesave dhe objekteve të kthyera në banesa me fondet e shoqërive dhe ndërmarrjeve shtetërore”, si dhe të ligjit nr. 9232, datë 13.5.2004 “Për programet sociale për strehimin e banorëve të zonave urbane”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Objektet “Ish-posta e policisë, Leskovik”, “Ish-depo e pikës autonome, Vlorë”, “Stallë e ish-ekonomisë ndihmëse, Orikum”, “Reparti i objekteve, Korçë” dhe “Ish-lavanteri, Vaqarr, Tiranë”, të dala të lira nga ristrukturimi i Ministrisë së Brendshme, kalojnë në fond banesash për Entin Kombëtar të Banesave.
2. Pas kalimit të këtyre objekteve në fond banesash dhe regjistrimit të tyre në ZVRPP-të e Vlorës, Korçës dhe Tiranës, Enti Kombëtar i Banesave ngarkohet të lidhë pa kundërshpërblim (vlerën e objektit dhe truallit funksional), kontratat e privatizimit me banorët e pastrehë, të përcaktuar në listën emërore të familjeve, që i bashkëlidhet këtij vendimi. Shpenzimet operacionale të Entit Kombëtar të Banesave dhe hipotekore të përballohen nga përfituesit.
3. Ngarkohen Ministri i Brendshëm, Ministri i Punëve Publike dhe Transportit, Enti Kombëtar i Banesave dhe zyrat e regjistrimit të pasurive të paluajtshme në Vlorë, Korçë, të ndjekin procedurat përkatëse.
Ky vendim hyn në fuqi menjëherë.

Kryeministri 
Sali Berisha

Lista emërore e ish-punonjësve të Ministrisë së Rendit Publik që banojnë në objektet “Ish-posta e policisë Leskovik”, “Ish-depo e pikës autonome” Vlorë, “Stallë ish-ekonomi ndihmëse, Orikum” dhe “Ish-reparti i objekteve Korçë”

Objekti “Ish-posta e policisë Leskovik”
1. Mestan Cenolli
2. Roland Malushi
3. Kastriot Nure
4. Thanas Perici
Objekti “Ish-depo e pikës autonome, Vlorë”
1. Bardhosh Nuraj	Vlorë
Objekti “Stallë, ish-ekonomi ndihmëse, Orikum”
1. Hektor Shena
2. Dritan Zagani
Objekti “Reparti i objekteve, Korçë”
1. Ilirjan Hamza
2. Orhan Sulollari
3. Sali Bracellari
Objekti “Ish-lavanteri, Vaqarr, Tiranë”
1. Astrit Sinanrrapaj
